CELEX: 62011CN0026
Language: fi
Date: 2011-01-17 00:00:00
Title: Asia C-26/11: Ennakkoratkaisupyyntö, jonka Grondwettelijk Hof (Belgia) on esittänyt 17.1.2011 — Belgische Petroleum Unie VZW ym. v. Belgian valtio

9.4.2011   
            
            
               FI
            
            
               Euroopan unionin virallinen lehti
            
            
               C 113/4
            
         Ennakkoratkaisupyyntö, jonka Grondwettelijk Hof (Belgia) on esittänyt 17.1.2011 — Belgische Petroleum Unie VZW ym. v. Belgian valtio
   (Asia C-26/11)
   2011/C 113/07
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Grondwettelijk Hof
   
      Pääasian asianosaiset
   
   
      Kantajat: Belgische Petroleum Unie VZW ym.
   
      Vastaaja: Belgian valtio
   
      Väliintulijoina: Belgian Bioethanol Association VZW ja Belgian Biodiesel Board VZW
   
      Ennakkoratkaisukysymykset
   
   
               1)
            
            
               Onko bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13.10.1998 annetun Euroopan parlamentin ja neuvoston direktiivin 98/70/EY (1) 3, 4 ja 5 artiklaa sekä tarvittaessa Euroopan unionista tehdyn sopimuksen 4 artiklan 3 kohtaa ja Euroopan unionin toiminnasta tehdyn sopimuksen 26 artiklan 2 kohtaa, 28 ja 34–36 artiklaa tulkittava siten, että ne ovat esteenä säännökselle, jonka perusteella jokaisen rekisteröidyn öljy-yhtiön, joka toimittaa bensiinituotteita ja/tai dieseltuotteita kulutukseen, on saman kalenterivuoden kuluessa saatettava kulutukseen myös tietty määrä kestäviä biopolttoaineita, nimittäin bioetanolia, puhtaana tai bio-ETBE:n muodossa, vähintään 4 tilavuusprosenttia kulutukseen luovutettujen bensiinituotteiden määrästä ja FAME:a vähintään 4 tilavuusprosenttia kulutukseen luovutettujen dieseltuotteiden määrästä?
            
         
               2)
            
            
               Jos ensimmäiseen ennakkoratkaisukysymykseen vastataan kieltävästi, onko teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä [22.6.1998] annetun Euroopan parlamentin ja neuvoston direktiivin 98/34/EY (2) 8 artiklaa tulkittava siten, että siinä, sen estämättä mitä kyseisen direktiivin 10 artiklan 1 kohdan ensimmäisessä luetelmakohdassa säädetään, velvoitetaan ilmoittamaan komissiolle normiluonnoksesta, jonka perusteella jokaisen rekisteröidyn öljy-yhtiön, joka luovuttaa bensiinituotteita ja/tai dieseltuotteita kulutukseen, on saman kalenterivuoden kuluessa saatettava kulutukseen myös tietty määrä kestäviä biopolttoaineita, nimittäin bioetanolia, puhtaana tai bio-ETBE:n muodossa, vähintään 4 tilavuusprosenttia kulutukseen luovutettujen bensiinituotteiden määrästä ja FAME:a vähintään 4 tilavuusprosenttia kulutukseen luovutettujen dieseltuotteiden määrästä?
            
         
      (1)  EYVL L 350, s. 58.
   
      (2)  EYVL L 204, s. 37.